**Lisa 1. RAAMLEPINGu *projekt***

|  |  |
| --- | --- |
| **Poolte andmed** | |
| **Tellija** | **Siseministeeriumi infotehnoloogia- ja arenduskeskus** |
| Registrikood | 70008440 |
| Aadress | Mäealuse 2/2, 12618 Tallinn |
| Tellija esindaja |  |
| Esinduse alus | *Põhimäärus/volikiri* |
| Kontaktisikud | 1. *Nimi, ametinimetus, e-post, telefon.* |
|  |  |
| **Täitja** | ***OÜ/AS*** |
| Registrikood |  |
| Aadress |  |
| Täitja esindaja |  |
| Esinduse alus | *Põhikiri/volikiri* |
| Kontaktisikud | 1. *Nimi, ametinimetus, e-post, telefon.* |

|  |  |
| --- | --- |
| 1. **Lepingu sõlmimise alus** | Riigihangete seaduse § 48 lg 1 alusel läbi viidud riigihange „Raadiolinkide seadmete, arendus- ja hooldustööde ostmine“ (viitenumber 264675). |
| 1. **Lepingu ese** | Raadiolinkide arendustööde ja hooldustööde teostamine, sealhulgas raadiolinkide ehitamiseks ja uuendamiseks vajalikud tööd, ohuteavitussüsteemi kõlarisüsteemide paigaldamiseks vajalikud tööd, konsultatsioonid, seadmed, tugistruktuuride seadmed, tarvikud ja litsentsid. |
| 1. **Raamlepingu kehtivus** | 24 kuud või kuni maksimaalse maksumuse täitumiseni, määravaks on esimene täituv |
| 1. **Raamlepingu maksimaalne maksumus km-ta** | 700 000,00 eurot km-ta |
| 1. **Rahastamisallikas** | Riigieelarve, lepingu alusel sõlmitavate tellimuste hankelepingute puhul võib rahastus tuleneda riigieelarvest või osaliselt või täielikult välisvahenditest, millisel juhul sisaldab tellimuse hankeleping vastavaid välisrahastuse allika kasutamise sätteid. |

|  |
| --- |
| 1. **Lepingu täitmine, üleandmine ja vastuvõtmine** |
| * 1. Lepingu täitmine toimub tellimuste ja nende alusel sõlmitud hankelepingute alusel. Hankelepingud sõlmitakse poolte kokkuleppel lepingu kehtivusaja jooksul riigihangete seaduses sätestatud korras. Konkreetne hankelepingu ese (so raadiolink, vajalik toode ja/või teenus) täpsustatakse igakordselt vastavas tellimuses.   2. Teenuste osutamisele kehtivad SMIT töövõtulepingute üldtingimused (lisa 1) ja asjade ostmisel SMIT müügilepingute üldtingimused (lisa 1.1.).   3. Lepingu alusel sõlmitavate hankelepingute poolteks võivad olla ka Siseministeerium ja/või tema valitsemisala asutused. Nimetatud hankelepingud võivad olla sõlmitud kolmepoolsetena, kus maksjaks on Siseministeerium ja/või tema valitsemisala asutus.   4. Lepingu eseme tellimine toimub vastavalt tellija vajadusele kogu lepingu kehtivuse perioodil.   5. Tellijal ei ole kohustust tellida lepingu punktis 2 nimetatud töid, tooteid ja teenuseid. Tellijal ei ole kohustust tellida lepingu eset lepingu maksimaalse maksumuse ulatuses.   6. Hankelepingud, mille maksumus on 20 000 eurot või enam, lisandub käibemaks, sõlmitakse kirjalikult. Eelnimetatust väiksemas rahalises mahus sõlmitava hankelepingu moodustab tellimus, pakkumus ja tellija aktsept, eraldi kirjalikku hankelepingut ei sõlmita.   7. Juhul, kui tellitava teenuste/töö rahastamisel kasutatakse välisvahendeid, sõlmivad pooled hankelepingu kirjalikult, sõltumata hankelepingu maksumusest, fikseerides vastavas kokkuleppes välisvahendite rakendamisest tulenevad nõuded, mis võivad erineda käesolevas lepingus kirjeldatust sh märgistamise nõuded.   8. Lepingu eseme tellimiseks, mille eeldatav maksumus on 30 000 eurot või enam, esitab tellija täitjale e-riigihangete registri vahendusel pakkumuse esitamise ettepaneku. Lepingu eseme tellimiseks, mille eeldatav maksumus on madalam, kui 30 000 eurot, esitab tellija täitjatele tellimuse kas e-riigihangete registri kaudu või elektrooniliselt (e-postiga), andes pakkumuse esitamiseks mõistliku tähtaja.   9. Kui see on tellimuse dokumentidest tulenevalt vajalik, esitab täitja kas e-riigihangete registri kaudu või kirjalikku taasesitamist võimaldavas vormis pakkumuse tellimuses määratud tähtajaks.   10. Tellijal on kooskõlas riigihangete seadusega õigus vajadusel nõuda esitatud pakkumuse täiendamist.   11. Tellimuse käigus esitatud täitja pakkumus on täitja tahteavaldus hankelepingu sõlmimiseks, mis on täitjale siduv alates tellimuse pakkumuste esitamise tähtpäevast vähemalt kuuskümmend kalendripäeva. Tingimusliku pakkumuse esitamine ei ole lubatud.   12. Lepingu eseme tarneaeg määratakse igakordselt tellimuses arvestades, et tööde teostamise puhul on see suuremahuliste tööde ja/või suvepuhkuste perioodil maksimaalselt 3 kuud ning muul juhul maksimaalselt 30 päeva ning asjade tarne puhul maksimaalselt 12 nädalat. Suuremahuliseks tööks loetakse tööd maksumusega 20 000 ja rohkem eurot km-ta.   13. Tellija lükkab täitja pakkumuse tagasi, kui see ei vasta tellimuse tingimustele, kui täitja ei esita tähtajaks tellija nõutud selgitusi või täitja selgituste põhjal ei ole võimalik üheselt hinnata pakkumuse vastavust. Pakkumus tunnistatakse vastavaks, kui see vastab tellimuse tingimustele. Tellija võib tunnistada pakkumuse vastavaks, kui selles ei esine sisulisi kõrvalekaldeid tellimuse tingimustest.   14. Tellijal on õigus pakkumus tagasi lükata ja otsustada hankelepingut mitte sõlmida või vastavalt raamlepingule tellimus kehtetuks tunnistada, kui:   6.12.1. pakkumus ei vasta tingimustele;  6.12.2. pakkumus ületab eeldatavat maksumust;  6.12.3. tellija ei saa projektile rahastust;  6.12.4. omal algatusel põhjendatud vajadusel.   * 1. Täitja kohustub tagama, et lepingu alusel töid teostavad meeskonnaliikmed vastavad konkreetse töö teostamiseks vajalikele ja hankemenetluses kehtestatud vastavusnõuetele. Tellijal on õigus igal ajahetkel hankelepingu täitmise käigus meeskonnaliikmete vastavust kontrollida ning nõuda vajalike dokumentide esitamist. Meeskonnaliikmete vahetamisel peab uus meeskonnaliige vastama hankemenetluse tingimustele vahetamise aja seisuga.   2. Tellija ei ole seotud lisas 2.2. ja 3. nimetatud asjade ja teenustega, st juhul, kui tellijal esineb vajadus tellida seadmeid/varuosi jms, mis ei sisaldu lepingu lisas 2.2, siis palub tellija täitjal esialgset pakkumust täiendada. Esialgse pakkumuse täiendamine toimub tellimuse tegemisel. Lepingu eseme hulka kuulub ka selliste tööde teostamine (lisas 3 toodud tunnihinna alusel), seadmete ja litsentside soetamine ning konsultatsioonide läbiviimine, mida ei ole lepingus eraldi nimetatud kuid täidavad järgmisi vajadusi:      1. tellijal on vaja täiendavat raadiolinki või sidesõlme tehnilist lahendust;      2. raadiolingi ja/või selle tugisüsteemi töökindluse tagamiseks on vaja uuendada tehnilist lahendust või teostada hooldustöid;      3. tugisüsteemi uuendamine või täiendamine, sh seadmeruumid, elektritoite lahendus või täiendavad sidekaablite tööd;      4. lepingu eseme kooseisus olevate seadmete tarkvara uuendamine, häälestamine ja litsentside hankimine.   3. Täitja kohustub tagama raadiolinkide seadmete komplektsuse ning raadiolinkide seadmete vastavuse lepingu tingimustele ja oma pakkumusele, seda liiki liinide suhtes kehtivatele standarditele ja tehnilistele nõuetele ning seda liiki liinidele üldiselt esitatavatele nõuetele.   4. Täitja on kohustatud kasutama raadiolinkide arendus- ja hooldustööde teostamisel sellise kvaliteediga materjale, tehnoloogiat ja tööjõudu, mis tagavad teostatud arendus- ja hooldustööde kvaliteedi vastavuse punktis 6.17. osundatud nõuetele.   5. Täitja teatab tellijale viivitamatult raadiolinkide arendus- ja hooldustööde ülevaatuse või üleandmise võimatusest.   6. Täitja võib arendus- ja hooldustööde käigus kasutada asendusmaterjale, kui nende kasutamisel ei muutu arenduse- ja hooldustööde ja seadmete maksumus ega halvene raadiolinkide tehniline kvaliteet. Täitja kohustub asendusmaterjalide kasutamise tellijaga eelnevalt e-posti teel kooskõlastama, esitades tellijale asendusmaterjalide vastavust tõendavad dokumendid ja muud vajalikud andmed.   7. Kui arendus- ja hooldustööde käigus seadmete väljavahetamisel ilmneb vajadus asendada mõned paigaldamiseks planeeritavad seadmed sama seadme modifitseeritud variandiga ja tellija on asendamisega eelnevalt kirjalikult nõustunud, koostatakse asendamise kohta tellija ja täitja vaheline protokoll, mis vormistatakse lepingu lisana. Seadmete asendamisel ei tohi asendava modifitseeritud variandiga seadme maksumus ületada asendatava seadme maksumust, välja arvatud tellija arvates põhjendatud juhul (nt modifitseeritud variant kätkeb asendatava seadmega võrreldes tellijale vajalikke, asjakohaseid ja kasulikke lisandväärusi).   8. Tellija tehnilise järelevalve teostajatel on õigus kontrollida kõiki lepingu raames arendus- ja hooldustöödel tehtavate tööde ja paigaldatavate seadmete, aparatuuri ja varustuse vastavust lepingule. Tellija poolt tehnilise järelevalve teostajatel peab olema tagatud vaba juurdepääs kõikidesse täitja ruumidesse, kus toimuvad arendus- ja hooldustööd.   9. Tellija tagab täitjale lepingujärgsete kohustuste täitmiseks vajaliku teabe häälestusparameetritest ja võrgu ülesehitusest.   10. Täitja esitab tellijale aruande mitte hiljem, kui 10 tööpäeva jooksul ja tööde üleandmise-vastuvõtmise akti mitte hiljem, kui 15 tööpäeva jooksul pärast töid.   11. Tellijal on aega 5 tööpäeva pärast akti esitamist kontrollida vastuvõtmiseks esitatud lepingu eseme lepingu tingimustele vastavust.   12. Lepingu eseme vastuvõtmise kohta allkirjastavad poolte kontaktisikud üleandmise-vastuvõtmise akti.   13. Üleandmise-vastuvõtmise akt on poolte kontaktisikute poolt allkirjastatud dokument, mis tõendab lepingu eseme üleandmist ja selle vastuvõtmist. Tööde üleandmise ja vastuvõtmise eelduseks on täitja poolt lepingu eseme kohta esitatud aruanne, kui see on tellimuses nõutud.   14. Juhul kui tellija avastab vastuvõtmiseks esitatud lepingu esemes vigu, puudusi või muu lepingutingimustele mittevastavuse, on tellijal õigus jätta lepingu ese vastu võtmata, teavitades täitjat lepingu eseme lepingutingimustele mittevastavusest ning määrates täitjale täiendava tähtaja kestusega mitte rohkem kui 5 tööpäeva lepingu eseme lepingutingimustega vastavusse viimiseks.   15. Juhul kui täitja ei tarni lepingu punktis 6.28. sätestatud täiendava tähtaja jooksul tellijale lepingu eset ja/või tellija avastab lepingu esemes jätkuvalt vigu, puudusi või muu lepingutingimustele mittevastavuse, on tellijal õigus tellimuse hankelepingust täitjapoolse lepingu olulise rikkumise tõttu taganeda. Sellisel juhul on tellijal õigus üles öelda ka käesolev leping, teatades sellest täitjale vähemalt 5 tööpäeva ette.   16. Punktis 6.28. sätestatud tähtaja ületamisel on tellijal õigus nõuda lepingus kokkulepitud leppetrahvi lepingu eseme tarnimiseni.   17. Kui tellija on keeldunud lepingu eseme vastuvõtmisest lepingutingimustele mittevastavuse tõttu ning andnud täitjale punkti 6.28. kohaselt täiendava tähtaja puuduste likvideerimiseks, hakkab leppetrahvi tasumise kohustus kulgema täitjale täiendava tähtaja andmisest ning kestab kuni lepingutingimustele vastava lepingu eseme vastuvõtmiseni tellija poolt.   18. Tellija asukoht asjade tarnimiseks on Mäealuse 2/2, Tallinn, kui tellija ei määra tellimuses teisiti. |

|  |
| --- |
| 1. **Lepingu eeldatav maksumus, arveldamise kord ja lepingu muudatused** |
| * 1. Lepingu maksimaalne maksumus ­­­­­­­­­­700 000,00 eurot, lisandub käibemaks.   7.1.1. Lepingu punktis 7.8 nimetatud kulud ei ületa raamlepingu kehtivuse perioodil 70 000,00 eurot.   * 1. Tellija ei ole seotud lepingu maksimaalse maksumusega, lepingu eset tellitakse ja hankelepinguid sõlmitakse vastavalt tellija vajadustele.   2. Hankelepingus sätestatud maksumus on lõplik hind, mis kuulub tellija poolt täitjale vastava lepingu eseme eest tasumisele, sisaldades muuhulgas intellektuaalomandi õiguste tasusid, kui need kohalduvad.   3. Igakordsete tellimuste tegemisel kehtivad maksumused, mis on fikseeritud lisades 2.2. ja 3. ning need kehtivad muutumatult kogu raamlepingu perioodi. Teiste seadmete/varuosade/litsentside, mida tellija soetab vastavalt raadiolinkide arendus- ja hooldustööde teostamise vajadusele või punktis 6.16. toodule, hinnad esitatakse konkreetse tellimuse pakkumuses ning fikseeritakse tellimuse tulemusel sõlmitavas hankelepingus. Lisas 2.2 loetlemata asjade maksumus ei tohi olla kõrgem, kui tootja soovituslik hinnakiri tellimuse esitamise hetkel.   4. Täitjal on õigus tellimusele pakkumuse tegemisel esitada lisades 2.2. ja 3. toodust madalamad hinnad.   5. Tööde eest tasumisel arvestatakse asukohta jõudmiseks kulunud spetsialisti aega, transpordi kulu ja asukohas kulunud aega arvestusega, et töid teostab üks spetsialist. Transpordikulu arvutatakse ja tasutakse vastavalt konkreetsele distantsile.   6. Tööde korral, kus eeldatakse ohutusest või töö iseloomust tulenevalt rohkem kui ühe spetsialisti osalus, arvestatakse töötunde igale isikule eraldi.   7. Tööde teostamiseks vajalik majutuse ja eritranspordi, sealhulgas ühistranspordi kulud hüvitab tellija täitjale vastavalt esitatud arvetele, kui see on tellimuse käigus eelnevalt kokku lepitud.   8. Kui konkreetses tellimuses või hankelepingus ei ole sätestatud teisiti, tuleb arved edastada vastavalt Eesti e-arve standardile. E-arves peab lisaks standardis nimetatud andmetele olema toodud tellija kontaktisiku perekonnanimi, raamlepingu riigihanke viitenumber, raamlepingu number, hankelepingu number ning selle olemasolul hankelepingu riigihangete registri 15-kohaline viitenumber. E-arve tuleb saata e-arvete operaatori kaudu. E-arve loetakse laekunuks selle e-arvete operaatorile laekumise kuupäevast.   9. Kui konkreetses tellimuses või hankelepingus ei ole sätestatud teisiti, siis on tööde arveldusperioodiks kalendrikuu. Iga kuu 10. kuupäevaks esitab täitja tellijale arve, milles on sätestatud eelnenud arveldusperioodil osutatud teenused ja teostatud tööd, soetatud asjad. Tellijal on õigus esitada täitjale täiendavaid arupärimisi ning selgitusi kajastatud tööde kohta. Arves tuleb ära näidata, milliste aktidega vastuvõetud tööde eest ja millise lepingu alusel tasumine toimub.   10. Kui konkreetses tellimuses või hankelepingus ei ole sätestatud teisiti, on arve maksetähtaeg 21 kalendripäeva.   11. Juhul, kui konkreetses tellimuses või hankelepingus on sätestatud käesoleva peatükiga võrreldes erinevad põhimõtted, kohaldatakse vastavat kokkulepet.   12. Tellija eelneval kirjalikul nõusolekul võib täitja pool lepingus või tellimuste hankelepingutes asenduda teise ettevõtjaga (nt, kuid mitte ainult, ettevõtte ülemineku korral või seadmete müügiõiguse või remonttööde teostamise õiguse minetamisel). |

|  |
| --- |
| 1. **Garantiitingimused** |
| * 1. Täitja kohustub andma hangitavatele seadmetele ja töödele garantii sõltuvalt konkreetses hankelepingus kokkulepitud tingimustest. Garantii kestus peab olema vähemalt üks aasta (edaspidi *garantiiaeg*). Tellija sätestab nõude garantiiajale tellimuskirjas või hankelepingus.   2. Täitja annab raamlepingu raames tellitud töödele ja seadmetele garantii alates hetkest, kui poolte kontaktisikud on allkirjastanud tööde ja/või seadmete üleandmise-vastuvõtmise akti.   3. Garantii laieneb kõigile tarne koosseisu kuuluvatele seadmetele, süsteemi osadele, töödele.   4. Täitja kohustub tagama arendus- ja hooldustööde garantiiperioodi jooksul ilmnenud kõikide vigade ja puuduste tasuta kõrvaldamise või puuduste kõrvaldamise võimatusel vara asendamise uue lepingu tingimustele vastava varaga viivitamatult, kuid mitte hiljem kui 20 kalendripäeva jooksul reklamatsiooni esitamisest tellija poolt. Juhul, kui garantiiperioodil ilmnenud puuduste kõrvaldamine kestab enam kui 7 kalendripäeva, pikeneb puuduste kõrvaldamiseks kulunud aja võrra ka garantiiperiood.   5. Täitja ei vastuta garantiiperioodil tellija poolt raadiolinkide ebakohase ekspluateerimise tagajärjel tekkinud puuduste eest, sealhulgas vigade eest, mis tekkisid raadiolinkide katsetuste ajal tellija süül.   6. Pretensioonid tuleb esitada lühima aja jooksul arvates puuduse avastamisest, kuid mitte hiljem kui 5 tööpäeva jooksul pärast garantiiperioodi lõppu. Pretensioonid peavad sisaldama järgmisi andmeid:      1. defektse seadme (detaili) nimetus, mark ja valmistajatehase number;      2. defekti iseloom ja tekkimise eeldatav põhjus;      3. defekti avastamise kuupäev;      4. tellija nõuded. |

|  |
| --- |
| 1. **Intellektuaalne omand** |
| * 1. Täitja loovutab tellijale kõik varalised õigused autoriõiguse seaduse tähenduses käesoleva raamlepingu alusel sõlmitud hankelepingute alusel üle antud tulemitele, kaasa arvatud õiguse neid reprodutseerida, levitada ja üldsusele kättesaadavaks teha mistahes vormis ja kandjal, ilma geograafiliste piiranguteta. Autori varalised õigused loetakse tellijale üle läinuks pärast tulemi lepingukohast vastuvõtmist tellija poolt.   2. Täitja annab tellijale ainulitsentsi isiklike õiguste kasutamiseks autoriõiguse seaduse tähenduses ja ulatuses, mis on vajalik, et tellija saaks täiel määral teostada talle lepinguga üle antud varalisi õigusi. Isiklike õiguste osas antav litsents on koos all-litsentseerimise õigusega ning kehtib ilma geograafiliste piiranguteta kogu autoriõiguste kehtivuse tähtajal alates tulemi lepingukohasest vastuvõtmisest tellija poolt. Täitja kohustub tagama, et isiklikud õigused on teostatavad muuhulgas alljärgnevas ulatuses:      1. tellijal või tellija tellimusel kolmandatel isikutel on õigus teha üle antud tulemis muudatusi ning seda täiendada ilma täitja nõusolekuta;      2. tellijal või tellija tellimusel kolmandatel isikutel on õigus lisada tulemile teiste autorite teoseid ilma täitja nõusolekuta;      3. tulemi üleandmisega tellijale kinnitab täitja, et tulem on üldsusele esitamiseks valmis ning täitja on loobunud õigusest seda ise avalikustada, välja arvatud tellija eelneval kirjalikul nõusolekul.   3. Täitja kinnitab ja tagab, et:      1. täitja on vastavad õigused täielikult omandanud oma töötajate, töövõtjate, alltöövõtjate või koostööpartneritega sõlmitud lepingute alusel ning täitjal on lepingu alusel õigus nimetatud varaliste õiguste võõrandamiseks ning isiklike õiguste litsentseerimiseks tellijale;      2. alates lepingu sõlmimisest puuduvad temal, tema töötajatel, töövõtjatel, alltöövõtjatel, koostööpartneritel tellija vastu mistahes nõuded tulenevalt varaliste autoriõiguste ja litsentseeritud isiklike õiguste võimalikust rikkumisest;      3. juhul kui tulemi kasutamine on takistatud kolmandate isikute intellektuaalomandi õigustest või nende rikkumisest tulenevate nõuete tõttu, on täitja kohustatud nimetatud takistused omal kulul kõrvaldama;      4. täitja ei paku tulemit ja/või sellega äravahetamiseni sarnaseid teoseid ja/või tuletatud tulemit kolmandatele isikutele. Äravahetamiseni sarnasuse määramisel arvestatakse tulemi ning selle kujunduse jäetavat üldmuljet, kusjuures suuremat osatähtsust omistatakse tulemis sisalduvatele autoriõigusega kaitstud elementidele.   4. Lepingu alusel üle antud õigused ja litsents hõlmab kõiki edasisi tulemi arendusi. Lepingu alusel annab täitja tellijale õiguse luua oma äranägemisel tuletatud teoseid tulemi edasiarendamise teel.   5. Täitjal on õigus tulemit või selle osa kasutada näidisena oma loomingut sisaldavas portfoolios, sealhulgas avaldada portfoolio digitaalsel kujul või paberkandjal, üksnes tellija eelneval kirjalikul nõusolekul.   6. Tulemi üleandmisega tellijale läheb täitjalt tellijale üle õigus tulemit ja selle dokumentatsiooni muuta, täiendada, kasutada mistahes viisil ilma täiendava tasuta. Nimetatud õiguse üleminek jääb kehtima ka lepingu lõppemisel mistahes põhjusel.   7. Täitja tagab tellijale kõik vajalikud õigused lepingu täitmise käigus loodava tulemi kontrollimiseks, testimiseks ning süsteemi paigutamiseks ka ajaks, mil tarne on üle antud, kuid pole veel lepingukohaselt tellija poolt vastu võetud. |

|  |
| --- |
| 1. **Vastutus** |
| * 1. Pooled vastutavad lepinguliste kohustuste rikkumise eest. Kohustuse rikkumisel on teisel poolel õigus kasutada kõiki seadusest või lepingust tulenevaid õiguskaitsevahendeid vastavalt võlaõigusseadusele.   2. Poolte rahaline koguvastutus on piiratud hankelepingu kogumaksumusega, kuid see piirang ei kehti süülisel rikkumisel, sh süülisel rikkumisel seoses intellektuaalomandiõiguse või andmekaitsealaste kohustustega.   3. Lepingu olulise rikkumise korral on tellijal õigus esitada täitjale leppetrahvi nõue 10 000 eurot iga rikkumise eest. Täitja poolse olulise hankelepingu rikkumise korral ei pea tellija määrama täitjale lepingu täitmiseks võlaõigusseaduse §-s 114 nimetatud täiendavat tähtaega ning tellijal on muu hulgas õigus hankeleping üles öelda või hankelepingust taganeda.   4. Oluline rikkumine on lisaks võlaõigusseaduses sätestatule mh järgnev:   10.4.1. mõjuva põhjuseta hankelepingu sõlmimata jätmine või täitmisele mitte asumine;  10.4.2. valeinfo esitamine  10.4.3. tööde teostamine meeskonnaliikme poolt, kes ei vasta hankes kokku lepitud nõuetele;  10.4.4. konfidentsiaalsuskohustuse rikkumine;  10.4.5. lepingujärgsete kohustuste korduv (vähemalt kahel korral) täitmata jätmine, sh ka tellija teadetele reageerimisega viivitamine;  10.4.6. tähtaegselt lepingu täitmata jätmine selliselt, et lepingu eesmärgi täitmine ei ole enam tähtaegselt realistlik ja/või täitja poolse tegevuse või tegevusetuse tõttu ei ole võimalik enam kasutada hankelepingu rahastamiseks ettenähtud vahendeid;  10.4.7. lepingust tulenevate õiguste ning kohustuste müümisel, loovutamisel või mingil muul viisil edasi andmisel täitja poolt kolmandatele isikutele ilma tellija eelneva kirjaliku nõusolekuta.   * 1. Muus osas on pooled kokku leppinud vastava hankelepingu täitmisel lisa 1 või lisa 1.1 SMIT üldtingimuste rakendamises. |

|  |
| --- |
| 1. **Lepingu kehtivus** |
| * 1. Leping jõustub alates hetkest, kui pooled on lepingu allkirjastanud.   2. Leping kehtib 24 kuud või kuni maksimaalse maksumuse täitumiseni, määravaks on esimene täituv tingimus. |

|  |
| --- |
| 1. **Lepingu lisad** |
| * 1. Lisa 1 - SMIT töövõtulepingu üldtingimused;   2. Lisa 1.1. SMIT müügilepingu üldtingimused;   3. Lisa 2 – tehniline kirjeldus;   4. Lisa 2.1 – aruande vorm;   5. Lisa 2.2 – seadmete ja litsentside hinnakiri;   6. Lisa 3 - täitja pakkumuse maksumuse vorm. |

*/allkirjastatud digitaalselt/*

**LISA. HANKELEPING *projekt\****

*\* Hankelepingu punktid võivad muutuda sõltuvalt konkreetsest hankelepingu esemest*

|  |  |
| --- | --- |
| **Lepingu üldandmed** | |
| Registreerimise kuupäev ja lepingu number | {regNumber} |

|  |  |
| --- | --- |
| **Poolte andmed** | |
| **Tellija** | **Siseministeeriumi infotehnoloogia- ja arenduskeskus** |
| Registrikood | 70008440 |
| Aadress | Mäealuse 2/2, 12618 Tallinn, Eesti Vabariik |
| Tellija esindaja |  |
| Esinduse alus | *Põhimäärus/volikiri* |
| Kontaktisikud | *1. Nimi, ametinimetus, e-post, telefon.*  *2. …* |
|  | |
| ***Maksja*** | *…* |
|  |  |
|  |  |
| **Täitja** | ***OÜ/AS*** |
| Registrikood |  |
| Aadress |  |
| Täitja esindaja |  |
| Esinduse alus | *Põhikiri/volikiri* |
| Kontaktisikud | *1. Nimi, ametinimetus, e-post, telefon.*  *2. …* |

|  |  |
| --- | --- |
| 1. **Lepingu sõlmimise alus** | Riigihangete seaduse § 30, … 2023. a sõlmitud raamleping nr ... (riigihanke viitenumber 256488), tellija … tellimus ( …), täitja … pakkumus |
| 1. **Lepingu ese** | *…* |
| 1. **Rahastamisallikas** | Riigieelarve ja/või välisvahendid |

|  |
| --- |
| 1. **Lepingu eseme täitmine** |
| * 1. Lepingu esemeks on ….   2. Lepingu eseme tarneaeg/töö tähtaeg on …   3. *Kõigil tarnitud seadmetel peavad olema tagatud seadmega tellitud kasutusõigused. Kõik tarnitud seadmed peavad olema tootja poolt registreeritud tellija/maksja nimele.*   4. *Tarnitavate esemete tellijale kättetoimetamise kulud Eesti Vabariigi territooriumi piires asuvatele adressaatidele kannab täitja. Tarnekoht on ….. /tööde teostamise asukoht on ….*   5. ………..   6. Töö teostamise tingimused: *…*   7. *Täitja esitab tellijale välisvahenditest rahastatava hankelepingu täitmisel täitja poolt alltöövõtulepingu sõlmimisel viivitamata iga oma alltöövõtja, kellega sõlmitud alltöövõtulepingu käibemaksuta maksumus ületab 50 000 eurot, nime ja registrikoodi ning alltöövõtulepingu nimetuse, kuupäeva, numbri ja summa.*   8. Hankelepingus kokku leppimata küsimustes lähtutakse raamlepingus ja *SMIT töövõtulepingu/müügilepingu üldtingimustes* sätestatust, vastuolude korral lähtutakse esmalt hankelepingus sätestatust, siis raamlepingus sätestatust ning viimaks *SMIT töövõtulepingu/müügilepingu* üldtingimustes sätestatust. |

|  |
| --- |
| 1. **Garantii** *(vajadusel ja kehtestatakse vastavalt raamlepingu punktile 8. )* |
| * 1. ……….. |

|  |
| --- |
| 1. **Välisvahendite kasutamisest tulenevad nõuded** *(lisatakse vajadusel vastavalt konkreetse välisrahastuse nõuetele )* |
| * 1. ……….. |

|  |
| --- |
| 1. **Hankelepingu maksumus ja arveldamise kord** |
| * 1. Lepingu eseme kogumaksumus on ….eurot, lisandub käibemaks. Nimetatud hind on lõplik hind, mis kuulub käesoleva lepingu alusel tasumisele, sisaldades muuhulgas intellektuaalomandi õiguste tasusid, kui need kohalduvad.   2. ……   3. Täitja esitab tellijale arve pärast *lepingu eseme/töö teostamise* üleandmise-vastuvõtmise akti *ja/või aruande* *(aruanne esitatakse vajadusel)* allkirjastamist poolte kontaktisikute poolt.   4. Täitja saadab Eesti e-arve standardile vastavad e-arved. E-arves peab lisaks standardis nimetatud andmetele olema toodud kontaktisiku perekonnanimi ning raamhanke riigihanke viitenumber ja raamlepingu number, tellimuse viitenumber (kui on) ja hankelepingu number. E-arved tuleb saata e-arvete operaatori kaudu. E-arved loetakse laekunuks selle e-arvete operaatorile laekumise kuupäevast.   5. Arvete maksetähtaeg on … kalendripäeva. |

|  |
| --- |
| **7. Hankelepingu kehtivus** |
| 7.1. Hankeleping jõustub alates hetkest, kui pooled on hankelepingu allkirjastanud.  7.2. Hankeleping kehtib lepinguliste kohustuste täitmiseni. |

|  |
| --- |
| **8. Lepingu lisad** *(lisatakse vajadusel)* |
| *8.1 Lisa 1 – Tellija pakkumuse esitamise ettepanek;*  *8.2 Lisa 2 – Täitja pakkumus;*  *8.3 ….* |

|  |
| --- |
| *Leping on allkirjastatud digitaalselt.* |

**Üleandmise-vastuvõtmise akt**

*Tallinnas*, … ………. a

Alus: Leping nr …-…-…, sõlmitud … ……… …..a.

*Tellija … teade/tellimus nr ….*

*Täitja … pakkumus nr …*

Riigihanke lepingu osa viitenumber:

Käesolevaga annab ………….. *(Ettevõtte nimi)* üle ja  *(Asutuse nimi)* võtab vastu (edaspidi Lepingu ese):

1. ……………………

1. Järgmised dokumendid:

……;

……

……

Üleantava Lepingu eseme maksumus (käibemaksuta) on …………… (summa sõnadega) eurot.

………………. *(täitja kontaktisiku nimi)* kinnitab, et lepingu ese on üleantud tähtaegselt, vastavalt lepingus sätestatud tingimustele.

…………….. *(tellija kontaktisiku nimi)* kinnitab, et vastuvõetud lepingu ese vastab lepingus sätestatud tingimustele.

*Käesolev üleandmise-vastuvõtmise akt on allkirjastatud digitaalselt.*

Andis üle: Võttis vastu:

…………………… *(Asutuse nimi)*

*/Ettevõtte nimi/*

……………………… ……………………

*/Allkiri/ /Allkiri*/

………………………. ……………………

*/Allkirjastaja nimi/ /Allkirjastaja nimi/*